I 1556 ble han kalt til Polen, der han ble sekretær for Sigismund II og en leder for landets kalvinistiske reformasjon. Hans viktigste bidrag til de reformerte kirkene var opprettelsen av en teoretisk og praktisk kirkeledelse, fornekting av enhver forskjell mellom predikanter og eldste bortsett fra i lærespørsmål og ved forretting av sakramenter og en forståelse av nattverden som var mer zwingliansk enn kalvinistisk. Łaski forsøkte å reorientere nattverdsdebatten ved å fokusere på hele seremonien, hvor deltagelse forsegler kristnes kommunion med Kristus.